# „PRACUJ, ZMEŇ SVOJ ŽIVOT“

**AKTIVITA č. 1 „PODPORA SZČO“**

**Hlavnou aktivitou projektu** je poskytovanie finančného príspevku na podporu vytvorenia pracovného miesta prostredníctvom samozamestnania uchádzačov o zamestnanie (UoZ) z oprávnenej cieľovej skupiny, ktorí budú prevádzkovať ako SZČO samostatnú zárobkovú činnosť v rôznych odvetviach (aj v odvetví poľnohospodárskej prvovýroby).

**Oprávneným žiadateľom** jeUoZ podľa § 6 zákona o službách zamestnanosti, vedený v evidencii UoZ najmenej **1 mesiac,** ktorý splní podmienky uvedené v oznámení a ktorý bude nepretržite najmenej dva roky od začatia prevádzkovania SZČ prevádzkovať živnosť podľa zákona č. 455/1991 Zb., vykonávať činnosť podľa osobitných predpisov (napr. daňová poradca, notár,...), vykonávať poľnohospodársku výrovu vrátane hospodárenia v lesoch, okrem žiadateľov, ktorý by svoju činnosť vykonávali na vodných plochách.

**Žiadosti o poskytnutie príspevku je možné predkladať najneskôr do 4.12.2020**.

**Žiadateľ je povinný** spolu so žiadosťou o finančný príspevok predložiť:

1) Podnikateľský zámer spolu s kalkuláciou nákladov na prevádzkovanie príslušnej SZČ

podľa predpísanej osnovy;

2) Vyhlásenie žiadateľa o poskytnutí/neposkytnutí príspevku na SZČ v rámci iných aktívnych opatrení na trhu práce (príspevok podľa § 49, §57 zákona o službách zamestnanosti, národného projektu Úspešne na trhu práce - aktivita č. 2, Cesta na trh práce, aktivita č. 4, Cesta na trh práce – 2, Aktivita č. 3**));**

3) Vyhlásenie žiadateľa o poskytnutej pomoci de minimis;

4) Vyhlásenie žiadateľa, že pred zaradením do evidencie UoZ žiadateľ podnikal, resp. vykonával alebo prevádzkoval SZČ/nepodnikal resp. nevykonával alebo neprevádzkoval SZČ;

5)a) **Doklad osvedčujúci**, resp. oprávňujúci žiadateľa k prevádzkovaniu alebo vykonávaniu SZČ

b) Úradne potvrdenú **kópiu žiadosti** **o vydanie dokladu** oprávňujúceho žiadateľa k prevádzkovaniu alebo vykonávaniu SZČ;

6) Žiadateľ, ktorý prerušil/pozastavil živnosť predkladá úradu aj právoplatné rozhodnutie o prerušení/pozastavení živnosti.

**Dátum** **začiatku prevádzkovania SZČ uvedený na doklade, ktorý bude oprávňovať žiadateľa k prevádzkovaniu príslušnej SZČ MUSÍ BYŤ NESKORŠÍ, ako je dátum podpisu dohody o poskytnutí príspevku na SZČ s úradom.**

UoZ, ktorý splnil podmienky definované pre oprávneného žiadateľa v aktivite č. 1 Podpora SZČO Projektu „Pracuj, zmeň svoj život“, vyplatí úrad na základe uzatvorenej dohody o poskytnutí **príspevku jednorázovo príspevok vo výške 5 600 Eur**.

Spôsob financovania opatrenia sa realizuje predfinancovaním so zdrojov Štátneho rozpočtu Slovenskej republiky.

Príspevok môže príjemca príspevku použiť do posledného dňa **22. (dvadsiateho druhého) mesiaca od začiatku prevádzkovania SZČ.**

**Bližšie informácie nájdete na:** <https://www.upsvr.gov.sk/narodne-projekty-oznamenia-o-moznosti-predkladania-ziadosti-o-poskytnutie-financneho-prispevku/projekt-pracuj-zmen-svoj-zivot-aktivita-c.1-podpora-szco>